Egységes szerkezetbe foglalva.

Lezárva 2012. június 1.

Fityeház Község Horvát Kisebbségi

Települési Önkormányzat Képviselő-testületének

9/2000. (VI.8.) számú rendelete

a helyi címer alapításáról és használatának rendjéről

Fityeház Község Horvát Kisebbségi Települési Önkormányzat Képviselő-testülete az 1990. évi LXV. törvény 1. §. (6) bekezdésének a./ pontjában biztosított jogkörében az Önkormányzat jelképeiről és azok használatának rendjéről az alábbi rendeletet alkotja:

Az Önkormányzat jelképei

1.§.

Az Önkormányzat jelképe a település történelmi múltjára utaló díszítő szimbólumként a címer.

A címer leírása

2. §.

Fityeház község címere a muramenti horvát település jellegzetességeinek motívumait hordozza. A motívumok a heraldika előírásainak megfelelő elrendezéssel, formákkal, színekkel töltik ki a címerpajzs felületét.

A fő motívum Fityeház természeti környezetét jelzi, - a tölgy az életerő szimbóluma. A címerpajzsot lágyan metsző kék hullámsáv a Mura, melynek mindkét partján horvát ajkú, horvát kultúrájú emberek élnek. A horvát címerből átvett piros-fehér kockás felület a zöld mezővel magyar tricolort alkot, mely a címer alapját adja. A sárga szegélyek aranykeretnek felelnek meg, s a szülőföldhöz való ragaszkodást jelzik.

A címer használatának köre és szabályai

3. §.

(1) Az Önkormányzat címerét mint díszítő és utaló jelképet használni lehet:

 a./ az Önkormányzat körpecsétjén, amely pecsétnyomó, illetőleg gumibélyegző, pecsét-

 nyomó esetében legkisebb 40 mm, gumibélyegző esetében legnagyobb 35 mm átmé-

 rőjű, megfelelő körirattal ellátva;

 b./ az Önkormányzat szerveinek, a polgármesternek, jegyzőnek készített levélpapírok

 fejlécén, illetve borítékján,

 c./ az Önkormányzat által kiadott díszokleveleken, emléklapokon, kitüntető vagy emlék-

 érmeken;

 d./ a Községháza épületének bejáratánál, dísztermében (tanácskozótermében) és más

 protokolláris célt szolgáló helyiségben;

 e./ az Önkormányzat intézményei bejáratánál és vezetőinek irodáiban;

 f./ az Önkormányzat és szervei által megjelentetett, a település életével foglalkozó ki-

 adványokon, meghívókon, emléktárgyakon;

 h./ a Községbe vezető utak mellett a közigazgatási határnál lévő táblán.

(2) Az Önkormányzat címerével ellátott körpecsét az Önkormányzat és más bel-, illetve külföldi önkormányzatok közötti kapcsolatokban protokolláris célból, illetőleg szerződések, megállapodások hitelesítésekor, valamint az Önkormányzat belső működésével és szervezeti felépítésével kapcsolatos rendelkezések, kitüntető oklevelek hitelesítésekor használható.

(3) Az Önkormányzat címerével ellátott körpecsét hatósági eljárás során nem alkalmazható.

4. §.

(1) A 3. §. (1) bekezdésének g./ pontjában meghatározottakon kívül más jogi személy szá-

 mára az általa készített kiadványokon, vagy jellegzetes termékeken az Önkormányzat

 címerének használatát - kérelemre - a jegyző javaslata alapján a polgármester engedé-

 lyezheti.

(2) Kereskedelmi vagy reklám célú felhasználás esetében a címer használatáért gyártási és

 forgalmazási díjat kell fizetni. A díj mértékét a jegyző javaslata alapján a polgármester

 állapítja meg.

(3) A díj megállapítása történhet egy összegben, évi átalány formájában vagy az elért árbe-

 vétel arányában.

(4) A (3) bekezdésben szereplő átalány összege gazdálkodó szervezeteknél 1.000 -

 100.000.- Ft-ig terjedhet. Az árbevétel után megállapítható díj mértéke az éves árbevé-

 tel 0,1 %-a, de legkevesebb 1.000.- Ft.

5. §.

(1) A címer használatára vonatkozó kérelemnek tartalmaznia kell:

 a./ a kérelmező megnevezését, címét;

 b./ a címerhasználat célját;

 c./ az előállítani kívánt mennyiséget (darabszámot);

 d./ a címer előállításának anyagát;

 e./ terjesztés, illetve forgalomba hozatal esetén ennek módját;

 f./ a használat időtartamát;

 g./ a címerrel díszítendő tárgy mintapéldányát (rajzát, fényképmásolatát stb.);

 h./ a felhasználásért felelős személy megnevezését.

(2) A címer használatára vonatkozó engedélynek tartalmaznia kell:

 a./ az engedélyes megnevezését és címét;

 b./ az előállítás anyagát;

 c./ az engedélyezett felhasználás célját;

 d./ az előállításra engedélyezett mennyiséget;

 e./ a felhasználás idejét, illetőleg az engedély érvényességének időtartamát;

 f./ a terjesztés, a forgalomba hozatal módjára vonatkozó esetleges kikötéseket;

 g./ a címer felhasználásáért felelős személy megnevezését;

 h./ amennyiben a címer használatáért díjat kell fizetni, a díj összegét.

(3) A kiadott engedélyekről a polgármesteri hivatal nyilvántartást vezet.

(4) Indokolt esetben a kiadott engedélyt a polgármester visszavonhatja.

6. §.

(1) Az Önkormányzat címerének kicsinyítése csak olyan mértékű lehet, hogy az ne sértse

 a hiteles ábrázolást.

(2) Amennyiben nincs lehetőség az Önkormányzat címerének eredeti színben való ábrázolá-

 sára, akkor az csak a hordozó tárgy anyagának (fém, fa, bőr, kerámia stb.) színében, de

 a heraldika általános szabályainak és színjelzéseinek megtartásával történhet.

A jogosulatlan használat

~~7.§.[[1]](#footnote-1)~~

~~Aki az Önkormányzat jelképét jogosulatlanul, az engedélytől eltérő vagy a közösséget sértő módon használja fel, szabálysértést követ el, és 30.000.- Ft-ig terjedő pénzbírsággal sújtható.~~

8. §.

Ezen önkormányzati rendelet a kihirdetése napján lép hatályba.

Fityeház, 2000. június 6.

 Hajdú Helén Takács József

 jegyző polgármester

1. Hatályon kívül helyezte a 11/2012.(VI.01.) önkormányzati rendelet. [↑](#footnote-ref-1)